**Molėtų rajono savivaldybės taryba**

**SPRENDIMAS**

**Dėl patalpų perdavimo neatlygintinai naudoti**

2020 m. balandžio    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 3 punktu, 2 dalies 7 punktu, 3, 4 dalimis, Poveikio konkurencijai ir atitikties valstybės pagalbos reikalavimams vertinimo tvarkos aprašu, patvirtintu Lietuvos Respublikos Vyriausybės 2002 m. gruodžio 3 d. nutarimu Nr. 1890 „Dėl valstybės turto perdavimo panaudos pagrindais laikinai neatlygintinai valdyti ir naudotis“, Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2019 m. sausio 24 d. sprendimu Nr. B1-13 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 2.3, 3.7, 4.2, 5.1.1 papunkčiais,atsižvelgdama į Molėtų rajono savivaldybės administracijos direktoriaus 2020 m. balandžio 21 d. įsakymą Nr. B6-375 „Dėl Molėtų rajono savivaldybės turto pripažinimo nereikalingu naudoti“, visuomeninės organizacijos Toliejų bendruomenės centro 2020 m. balandžio 15 d. prašymą, visuomeninės organizacijos Joniškio bendruomenės centro 2020 m. balandžio 15 d. prašymą,

Molėtų rajono savivaldybės taryba n u s p r e n d ž i a:

* 1. Perduoti visuomeninei organizacijai Toliejų bendruomenės centrui (kodas 167622149) pagal panaudos sutartį 10 (dešimčiai) metų neatlygintinai naudoti Savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą nekilnojamąjį turtą – 10,04 kv. m ploto patalpą (plane pažymėta 1-8) bendruomenės patalpoje (registro Nr. 90/110571; unikalus Nr. 6296-2001-4018:0002; plane pažymėta 1; bendras plotas 718,56 kv. m), esančioje Molėtų r. sav., Čiulėnų sen., Toliejų k., Toliejų g. 16-1, vykdyti įstatuose numatytą veiklą. Patalpų įsigijimo vertė 1382,71 Eur, likutinė vertė 2020 m. balandžio 1 d. 792,56 Eur.
  2. Perduoti visuomeninei organizacijai Joniškio bendruomenės centrui (kodas 267620850) pagal panaudos sutartį 10 (dešimčiai) metų neatlygintinai naudoti Savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą nekilnojamąjį turtą - sandėlį (registro Nr. 44/1359471; unikalus Nr. 4400-5329-8041; plane pažymėta 2I1p; užstatytas plotas 40 kv. m), esantį Molėtų r. sav., Joniškio sen., Joniškio mstl., Arino g. 20, vykdyti įstatuose numatytą veiklą. Pastato įsigijimo vertė 406,00 Eur, likutinė vertė 2020 m. balandžio 1 d. 401,50 Eur.
  3. Įgalioti Molėtų rajono savivaldybės administracijos direktorių, jo nesant - administracijos direktoriaus pavaduotoją, pasirašyti 1, 2 punktuose nurodyto turto panaudos sutartis, perdavimo ir priėmimo aktus.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras